Φραγκίσκος Ιωσήφ του Μπάττενμπερκ

Ο Φραγκίσκος Ιωσήφ (γερμ. Franz Joseph, 24 Σεπτεμβρίου 1861 - 31 Ιουλίου 1924) από τον Οίκο του Μπάττενμπεργκ ήταν πρίγκιπας του Μπάττενμπεργκ.

Βιογραφία
Ήταν ο τέταρτος γιος του Αλεξάνδρου της Έσσης & παρά τω Ρήνω και της Γιούλια φον Χάουκε. Ο γάμος του πατέρα του ήταν μοργανατικός. Στην Ιουλία και στα παιδιά της δόθηκε ο τίτλος πρίγκιπες του Μπάττενμπεργκ. Ο πατέρας του ανήκε στον Οίκο της Έσσης-Ντάρμστατ και έγινε ο ιδρυτής του κλάδου του Μπάττενμπεργκ, που μετονομάστηκε σε Μαουντμπάττεν.

Ήταν υποψήφιος για τον πριγκιπικό θρόνο της Βουλγαρίας, αλλά τελικά ο πριγκιπικός θρόνος δόθηκε στον δευτερότοκο αδελφό του Αλέξανδρο. Ο Φραγκίσκος Ιωσήφ ακολούθησε τον αδελφό του στη Βουλγαρία, όπου ορίστηκε συνταγματάρχης του Ιππικού. Το 1891 εξέδωσε την Οικονομική ιστορία της Βουλγαρίας, αφιερωμένη στον αδελφό του. 

Σε μία οικογενειακή συγκέντρωση στο Λονδίνο το 1894 συνάντησε την Κονσουέλο Βάντερμπιλτ, κόρη του εξαιρετικά πλούσιου μεγιστάνα των σιδηροδρόμων των ΗΠΑ Ουίλλιαμ Κίσσαμ Βάντερμπιλτ, και του άρεσε. Της έκανε πρόταση γάμου, αλλά δεν της άρεσε και αρνήθηκε την πρότασή του.

Η Βικτωρία του Ηνωμένου Βασιλείου τον έχρισε ιππότη διοικητή του Τάγματος του Λουτρού το 1896.

Οικογένεια
Νυμφεύτηκε το 1897 την Άννα Πετρόβιτς-Νιέγκος, κόρη του Νικολάου Α΄ του Μαυροβουνίου. Δεν απέκτησαν απογόνους.

Αναφορές

Οίκος του Μπάττενμπεργκ